Προβλήματα στο διαδίκτυο αντιμετωπίζει ο Αρκάς καθώς το facebook αποφάσισε να μπλοκάρει τη σελίδα του για μια εβδομάδα.

Η επίσημη σελίδα που διατηρεί ο Αρκάς στο facebook μπλοκαρίστηκε, όπως μας ενημερώνει ο ίδιος, με αποτέλεσμα να μην φαίνονται οι δημοσιεύσεις που πραγματοποιεί στην αρχική σελίδα όσων την ακολουθούν.

«Κάποιοι προσπαθώντας να δώσουν νόημα στη μίζερη ύπαρξή τους, κάνουν συνεχώς αναφορές για να ρίξουν τη σελίδα του Αρκά στο facebook. Ήδη κατάφεραν να απενεργοποιήσουν τις δημοσιεύσεις για μια εβδομάδα. Διαδώστε το» σχολίασε την απόφαση του Facebook ο Αρκάς.